बिलार और कुकुर बिलार बच्‍चेनका खाय लेत रहाय। कब्हुं मुसाकय बिलमा घुस जात रहाय। घुसकय मुसा मारके खात रहाय।
उ कुकुरका कुछु नाइ देत है। कुकुर बिरूवापे नाइ चढ सकत रहाय। ना बिलमा घुस
सकत रहाय। कुकुर भुकान रहाय।
बिलार स्वार्थी होइ गवा।
कुकुर कइहा दुख लग गवा।  एक दिन ऊ गाव तरफ गवा। गावकय एक घरमा शिकारी रहाय।
कुकुर वही आङगनमा बइठ गा। कु कुरकय हालत देख दया लाग। सब लोग उका भात खायेक दिहिन।
शिकारीकय साथे कुकुर जङगल गवा। कुकुर सूंघकय जानवर पता लगाइस। शिकारीका इशारा कर दिहिस।
छोटे जानवर खुदय पकर लेत रहे। कुकुरसे शिकारी बहुत खुशी भवा। शिकारी उका घरे लेइगा।
कुकुर घरकय देखभाल करत रहाय। कुकुर कइहा सबलोंग मोहाय लागे। उका बढिहा बढिहा खाएक देइलागे।
एक दिन बिलार गावमा आई गइ। कुकुर बिलार एकदुसर कइहा चीन गये। कुकुर भी उका सब बात बताईस।
बिलार वही घरमा रहै लागी। कुकुर जस घरकै रक्षा करत रहै। मने एक खराब आदत रहा।
बिलार गावमा चोराईके खाइस। और नाम कुकुरकय लगाइ दिहिस। गाव वाले बिश्वास नाइ किहिन।
गाववाले दूध दही चोरावत देख लिहिन। और बिलारका पकडेक खातिर दौडिन। बिलार दौडकय भाग गई।
कुकुर सब लोगनकय प्यारा होइगा। और बिलारका कउनो नाइ पुछिस। कुकुर कभि भुका नाइ रहा। बिलार खाना भि नाइ पाइस।
कुकुर मेर इमानदार रहौ। सबहिन तुमका अच्छा मनिहय। और सब प्यार भि करिहय।